15 के खिलाफ नामजद केस दर्ज, एक गिरफ्तार
शहर की फिजा बिगाड़ने की कोशिश करने वाले 15 लोगों के खिलाफ शुक्रवार को पुलिस ने नामजद केस दर्ज कर लिया है। इनमें से एक को गिरफ्तार भी कर लिया। 50 की पहचान कर ली है। इन पर भी जल्द केस दर्ज होगा।
ये लोग ईद मिलादुन्नबी के जुलूस में प्रतिबंधित नकली हथियार लेकर चल रहे थे। पटाखे भी फोड़े। पुलिस और जिला प्रशासन ने इसे सरकारी आदेश का उल्लंघन माना है। इसी के चलते धारा 188 के तहत केस दर्ज किया है। इधर, पुलिस ने जुलूस में डीजे बजा रहे 12 वाहनों की भी पहचान कर ली है। इनमें से दो वाहन और एक डीजे जब्त कर लिया। जुलूस में नकली हथियार जैसे स्टेनगन, बंदूक का उपयोग पटाखे फोड़ने में हुआ। विवादित पोस्टर लगाकर शहर की फिजा खराब करने की कोशिश की। कलेक्टर व एसपी ने जुलूस के बीच घुसकर नकली हथियारों को जब्त कराया।
इन पर हुआ केस दर्ज - कोतवाली पुलिस ने नकली हथियार से पटाखे छोड़ने वाले आजम पिता कासम चौहान निवासी गुलमोहर काॅलोनी, जमील पिता अकील गुलमोहर, इकलाख पिता इसहाक, अज्जू पिता ताहिर, शोएब पिता खलील, मोइन पिता हारून घासपुरा व फैजान पिता हनीफ घासपुरा और माेघट पुलिस ने शाहरुख हथौड़ा खानशाहवली, शादाब पिता आरीफ ठेकेदार शिक्षक नगर, सुफियान पिता युसुफ, इरफान पिता अब्दुल रजाक तथा वहीद खान, उस्मान गौरी व फारुख के लड़कों व दोनों थानों में 50 से अधिक अज्ञात लोगों के खिलाफ धारा 188 के तहत प्रकरण दर्ज किया है। मामले में कोतवाली पुलिस ने इकलाख पिता इस्हाक को गिरफ्तार किया है। पुलिस द्वारा अन्य आराेपियों की तलाश की जा रही है।
दो लोडिंग वाहन जब्त- जुलूस में डीजे लगे 12 लोडिंग वाहन के चालकों के खिलाफ भी प्रकरण दर्ज किए हैं। जिसमें कोतवाली पुलिस ने एमपी-09-एलपी-2243 व मोघट पुलिस ने एमपी-05एलए-0744 को जब्त किया है। कोतवाली पुलिस ने वाहन क्र. एमपी-09 एलपी-1034, एमपी-12एलए-3029, एमपी-12जीए-1416, एमपी-09एलपी-4809,एमपी-12जीए-1219,एमपी-09एलपी-1043 तथा मोघट पुलिस ने एमपी-09एलपी-0958, एमपी-09एलपी-8548,एमपी-12जीएच-1106,एमपी-05एलए-0477, एमपी-41एलए-0940 के चालकों के खिलाफ भी धारा 188 के प्रकरण दर्ज किए हैं।
आरोपियों व वाहनों की तलाश जारी है
मामले में नामजद 15 व अन्य 50 के खिलाफ प्रकरण दर्ज किया है। वाहनों पर भी कार्रवाई की जाएगी। एक या दो दिन में सभी की गिरफ्तारी हो जाएगी। - डाॅ.एमएस सिकरवार, एसपी
कहारवाड़ी से लोडिंग वाहन जब्त किया।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva